От 01.04.2022г. за 24 ученици от Лесотехническата професионална гимназия – гр. Берковица стартира обучението по проект BG05M2ОP001-2.015-0001 „Ученически практики-2“, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове. Учениците са от Х и ХI клас от специалностите „Горско и ловно стопанство“ и „Механизация на горското стопанство“. Те ще работят в свободното си време на реални работни места при трима работодатели на територията на Община Берковица – в Северозападно държавно предприятие – териториално поделение Държавно горско стопанство – Берковица, декоративен разсадник „ИВАН РАДОСЛАВОВ - РАДОСЛАВ СТОЯНОВ-ЕТ” и автосервиза на „Топойл“ ООД.

Средношколците ще усвояват тънкостите на избраната от тях професия под ръководството на трима учители и шестима наставници от работодателите. За отработени 240 часа, учениците ще получат стипендия от 320 лв.